Podpis aktov, sprejetih v postopku soodločanja: gl. zapisnik

Daniel Cohn-Bendit
(FR) Gospod predsednik, litovski parlament je včeraj izglasoval zakon o homoseksualnosti, o propagandi o homoseksualnosti in biseksualnosti. Litovski predsednik je že zavrnil podpis tega zakona. Zakon se je vrnil v parlament. Ta zakon je popolnoma v nasprotju z Listino Evropske unije o temeljnih pravicah in členom 6(1) Lizbonske pogodbe.
V imenu tega parlamenta vas pozivam, gospod predsednik, da protestirate proti temu zakonu v imenu evropskih vrednot, saj Listina o temeljnih pravicah, kakor jo vsebuje Lizbonska pogodba, določa nediskriminacijo v povezavi s spolno usmerjenostjo, ta zakon pa diskriminira spolne manjšine.
V imenu tega parlamenta vas pozivam, da pišete litovskemu parlamentu in navedete, da je ta zakon v nasprotju s skupno zamislijo Evrope.
(Aplavz)
Predsednik
Hvala. Nadaljujemo s predstavitvijo razporeda dela.
Daniel Cohn-Bendit
(FR) Gospod predsednik, ali mi lahko poveste, ali boste ukrepali ali ne? Pozval sem vas, da nekaj storite; povedati bi mi morali, ali boste to storili ali ne. To je tisto, k čemur sem vas pozval.
Predsednik
Pozanimal se bom, kaj je sprejel litovski parlament, in se potem odločil, kako ukrepati. V zvezi s tem bom v stiku z vami.
